Diari Oficial de la Generalitat Valenciana


Sumari del DOGV 5894, del 17-11-2008 (2008/13467)

Notificació a Isabel Palomares Saez, de la Resolució de 31 de juliol de 2008, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana la Pensió Paco de Tavernes de la Valldigna.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5894

Data del DOGV
:   17-11-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/13134


Data del document
:   06-11-2008

Organisme emissor
:   Conselleria de Turisme

Tipus de document
:   Edicte

Notificació a Isabel Palomares Saez, de la Resolució de 31 de juliol de 2008, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana la Pensió Paco de Tavernes de la Valldigna. [2008/13060]  
Per no haver sigut possible notificar de forma personal i directa a la interessada Isabel Palomares Saez, titular de la Pensió Paco de Tavernes de la Valldigna, la resolució de baixa de l'esmentat establiment en el Registre General d'Empreses, Establiments i Professions Turístiques de la Comunitat Valenciana, és procedent la publicació en el Diari Oficial de la Comunitat Valenciana, a l'efecte del que disposa l'art. 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 6 de novembre de 2008.- La cap de l'Àrea de Producte: Isabel Palafox Gámir.  
«Vist l'expedient de baixa de l'establiment hoteler Pensió Paco, siti en el carrer Cristóbal Almela, 24, de Tavernes de la Valldigna, iniciat per acord del cap del Servici Territorial de Turisme de València i,  
Atés que:  
1. L'inspector habilitat per part de la Conselleria de Turisme informa en data 27 de novembre de 2007, que "L'establiment es troba tancat sense que hi haja ningú que puga informar sobre el manteniment de la seua activitat. Per l'aspecte exterior, i les informacions demanades entre els veïns de la zona, cal informar que la pensió va cessar en la seua activitat fa diversos mesos. Així mateix, es va intentar localitzar a la titular a través del telèfon que figura en en la fitxa de Gesturnet, però segons va indicar la persona que va atendre la telefonada des de fa un any este número ja no pertany a la pensió, ja que esta ha cessat en la seua activitat".  
2. Com a conseqüència de l'anterior, pel Servici Territorial de Turisme de València, es va iniciar el procediment de baixa de l'establiment el 5 de novembre de 2007.  
3. Amb data 6 de febrer de 2008, es realitza un nou informe per part de l'Inspector del Servici Territorial de Turisme de València en el qual informa que s'ha contactat amb el propietari de la Pensió Paco, Francisco Magraner, qui informa que la pensió es troba actualment sense activitat turística. L'establiment està ocupat per un grup de recollidors de taronja, de distintes nacionalitats, en règim de lloguer permanent o pel temps que dure la campanya. No se'ls oferix cap servici de neteja i alimentació. Es tractaria d'un arrendament per la Llei d'Arrendaments Urbans. La titular, Isabel Palomares Sáez, va rescindir el contracte d'arrendament de la pensió fa més d'un any, sense haver-se realitzat cap gestió. També, s'ha sol·licitat per part del Sr. Magraner la possibilitat que una reforma integral de l'edifici poguera acollir-se al programa d'ajudes 2008. Se li indica que sí que és factible i que haurà de tramitar la dita sol·licitud o retirar el rètol exterior encara existent en el termini més breu possible.  
4. De conformitat amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (en avant LRJPAC), es va concedir a la titular de l'establiment el termini de deu dies, a fi que presentaren les al·legacions i documents que estimaren oportuns en defensa dels seus interessos. Tal tràmit fue remés a la titular, Mª Isabel Palomares Saez, i tornat, per la qual cosa es va notificar per mitjà d'edicte publicat en l'Ajuntament de Tavernes de la Valldigna des del dia 19 fins al 29 de febrer de 2008 i en el Butlletí Oficial de la Província d'Alacant, de 21 de febrer de 2008.  
5. Amb data 18 d'abril de 2008, Mª Isabel Palomares Sáez va presentar en el Servici Territorial de Turisme de València l'escrit en el qual sol·licitava la baixa de la pensió Paco.  
Als anteriors fets li són d'aplicació els següents  
Fonaments de dret  
1. Els articles 7 i 14.3 de la Llei 3/1998, de 21 de maig, en quan establixen respectivament que "són empreses d'allotjament turístic aquelles que des d'un establiment obert al públic [...]" i que "la modalitat i classificació es mantindrà mentres siguen complits els requisits tinguts en compte a l'efectuar aquella, i mentres persistisca el caràcter turístic de l'activitat, podent revisar-se d'ofici o a petició de part, prèvia instrucció de l'oportú expedient. Dita revisió podrà donar lloc a una variació de la seua classificació o la baixa d'este en el corresponent Registre".  
2. L'article 59.2 de la Llei 3/1998, de 21 de maig, de la Generalitat, de Turisme de la Comunitat Valenciana, quan disposa que "Els fets constatats per la inspecció de turisme a què es reconeix la condició d'autoritat i que es formalitzen en document públic observant els requisits legals pertinents, tindran valor probatori sense perjuí de les proves que, en defensa dels seus drets o intereses puguen aportar els propis administrats" i l'article 65 de l'esmentada Llei, alhora que disposa que "els actes o fets constatats per la inspecció es reflectiran en una acta que gaudirà de presumpció de veracitat, excepte prova en contra, i que es formalitzarà en el mode reglamentàriament determinat".  
3. L'article 89.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, quan disposa que "l'acceptació d'informes o dictàmens servirà de motivació a la resolució quan s'incorpore al text d'esta".  
4. L'article 59.4 de la LRJPAC, en establir que quan "intentada la notificació, no s'haguera pogut practicar, la notificació es farà per mitjà d'anuncis en el tauler d'edictes de l'Ajuntament en el seu últim domicili, en el Boletín Oficial del Estado, de la Comunitat Autònoma o de la Província?".  
5. L'article 29 del Decret 153/1993, de 17 d'agost, el Consell, regulador dels establiments hotelers de la Comunitat Valenciana, modificat pel Decret 22/2006, de 10 de febrer, quan establix que:  
"Tot tancament d'un establiment hoteler dins del seu període de funcionament haurà de ser comunicat a l'administració turística en el termini dels quinze dies següents a haver-se produït, indicant la seua causa i duració. Quan este excedisca de nou mesos produirà la baixa de l'establiment, devent el titular sol·licitar la reapertura amb aportació dels documents que, dels assenyalats en l'article 26, la justifiquen". A estos efectes l'establiment ha romàs tancat durant més de nou mesos.  
Per tot el sus dit, la secretària autonòmica de Turisme i directora de l'Agència Valenciana del Turisme, en virtut de les competències conferides per l'article 9.dos.i), del Decret 209/2004, de 8 d'octubre (DOCV de 13.10.2004), resol,  
Donar de baixa en el Registre General d'Empreses, Establiments i Professions Turístiques de la Comunitat Valenciana la Pensió Paco de Tavernes de la Valldigna, la signatura de la qual és HV-610 i, en conseqüència, conclús el procediment iniciat per acord del Servici Territorial de Turisme de València, procedir a l'arxiu de les actuacions.  
El que es notifica de conformitat amb el que disposen els articles 58 i 59 de la LRJPAC.  
Contra la present resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà de la notificació, d'acord amb el que establix els articles 114 i 115, en relació amb el 48.2 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 31 de juliol de 2008.- La secretària autonòmica de Turisme i directora de l'Agència Valenciana del Turisme: Mª Victoria Palau Tárrega.